作者:葛長庚
標題:沁園春
內容:乍雨還晴，似寒而暖，春事已深。是婦鳩乳燕，說教魚躍，豪蜂醉蝶，撩得鶯吟。鬥茗分香，脫禪衣夾，回首清明上已臨。芳菲處，在梨花金屋，楊柳瓊林。如今。詩酒心襟。對好景良辰似有妊。念恨如芳草，知他多少，夢和飛絮，何處追尋。病酒時光，困人天氣，早有秋秧吐嫩針。蘭亭路，漸流觴曲水，修禊山陰。